Chanelle Henning-moordsaak: Nico gee homself glo oor | Maroela Media
Chanelle Henning-moordsaak: Nico gee homself glo oor
Nico Henning kom by die Villieria-polisiestasie aan. Foto: eNCA / Twitter
Nico Henning, die vervreemde man van die vermoorde Chanelle Henning, en sy prokureur het Vrydagoggend omstreeks 07:30 by die Villieria-polisiestasie opgedaag waar hy homself na verwagting aan die polisie gaan oorgee.
Dit volg nadat Nico se vriend, die moordveroordeelde André Gouws, Donderdag in die Pretoriase hooggeregshof Nico direk aan Chanelle se moord betrek het en aangevoer het dat Nico hom R1 miljoen aangebied het om Chanelle te vermoor. Gouws het gesê die motief vir Chanelle se moord was sodat Nico toesig oor hul seuntjie kan bekom nadat hulle huwelik verbrokkel het.
Chanelle is in November 2011 in Faerie Glen, Pretoria, deur twee mans op ŉ motorfiets doodgeskiet nadat sy haar seuntjie by die kleuterskool afgelaai het.
Gouws en Ambrose Monye is skuldig bevind vir hul aandeel aan die moord. Gerhardus “Doepie” du Plessis en Willem “Pike” Pieterse dien tans elk 18 jaar tronkstraf uit nadat hulle vroeër skuldig gepleit het op hul aandeel in die moord. Du Plessis en Pieterse was die twee mans op die motorfiets wat deur Monye gehuur is om Chanelle te skiet. Gouws het op sy beurt Monye gehuur wat met die skieters ŉ ooreenkoms aangegaan het.
Chanelle Henning Chanelle Henning-moordsaak eNuus meesterbrein moordverhoor Nico Henning vonnis
Fotogalery: Nelson Mandela se lewe
Een sterf in Bloem-ongeluk
Alet Prinsloo · 6 jare gelede
Wonder wat het hy gedink gaan hy uit so sinnelose daad kry. Absoluut niks. Kry die kind verskriklik jammer want nou het hy geen ouers nie. May you rot in hell.
Ek het altyd geweet hy is een van die skuldiges.
Tinkie · 6 jare gelede
Daar is bloed aan sy hand. Mag hy saam met die ander twee baie lank sit. Ek wil graag weet hoe gaan dit met sy kind, is sy veilig.
Nou het sy optrede bewys dat hy nie toesig of selfs enige toegang tot die kind verdien het nie. Chanelle was dapper om teen hom op te staan. Die skuim het haar nog van dwelm misbruik en weet nie wat alles ook nog beskuldig. Die tragedie is dat die goeie een in die graf is en die skuim nog met ons is.